Chilung
Store norske leksikon,Geografi,Verdens geografi,Asia,Taiwans geografi
Chilung er en by på Taiwans nordkyst, 21 kilometer nordøst for hovedstaden Taipei. Byen har 364 000 innbyggere (2021).
Næringsliv og transport Chilung er Taiwans nest største havneby og den viktigste militære flåtehavn. Chilung ble bygd ut som havneby for Taipei under den japanske okkupasjonen fra 1895 til 1945. Industrien omfatter skipsbygging og produksjon av sement og gjødning. Det foregår brytning av steinkull i omegnen. Det er jernbaneforbindelse mellom Chilung og Taipei. Kultur og utdanning I Chilung er det et sjøfartsmuseum. Byen har et universitet for maritim vitenskap og teknologi, samt en høyskole for administrasjon og helse og en teknologihøyskole. Les mer i Store norske leksikon Taiwans geografi Taiwan Taiwans historie Økonomi og næringsliv på Taiwan